C 360/25

ET

Poola Vabariigi valitsuse teade seoses Euroopa Parlamendi ja nõukogu direktiiviga 94/22/EÜ süsivesinike geoloogilise luure, uurimise ja tootmise lubade andmis- ning kasutamistingimuste kohta

Kontsessioonitaotluse teade nafta- ja maagaasimaardlate geoloogiliseks luureks ja uurimiseks ning nafta ja maagaasi tootmiseks

(2019/C 360/04)

I JAGU. ÕIGUSLIK ALUS

1. 9. juuni 2011. aasta geoloogia ja kaevandamise seaduse artikli 49ec lõige 2 (Poola ametlik väljaanne Dziennik Ustaw 2019, punkt 868, muudetud).

2. Euroopa Parlamendi ja nõukogu 30. mai 1994. aasta direktiiv 94/22/EÜ süsivesinike geoloogilise luure, uurimise ja tootmise lubade andmis- ning kasutamistingimuste kohta (EÜT L 164, 30.6.1994, lk 3; poolakeelne eriväljaanne: 6. peatükk, 2. köide, lk 262).

II JAGU. TAOTLUSI OOTAV ASUTUS

Nimi: Keskkonnaministeerium (Ministerstwo Środowiska) Postiaadress: ul. Wawelska 52/54, 00–922 Warszawa, Poland Tel +48 223692449 Faks +48 223692460 Internet: www.gov.pl/web/srodowisko

III JAGU. MENETLUSE ESE

1. Teave kontsessioonitaotluste esitamise kohta

Kontsessiooni andvale asutusele on esitatud kontsessioonitaotlus nafta- ja maagaasimaardlate geoloogiliseks luureks ja uurimiseks ning nafta ja maagaasi tootmiseks Września piirkonnas.

2. Tegevuse liik, millele kontsessioon tuleb anda

Kontsessioon nafta- ja maagaasimaardlate geoloogiliseks luureks ja uurimiseks ning nafta ja maagaasi tootmiseks Września piirkonnas, kontsessiooni plokk 208.

3. Piirkond, kus tegevus toimub

Piirkonna piirid on määratud kindlaks joontega, mis ühendavad punkte, millel on koordinaatide süsteemis PL-1992 järgmised koordinaadid:

Nr X [PL-1992] Y [PL-1992] 1 5 159 30, 240 3 980 83, 120 2 5 159 63, 510 3 982 08, 960 3 5 153 76, 160 4 321 38, 190 4 4 875 44, 580 4 316 28, 470 5 4 881 33, 210 3 975 06, 680 6 4 973 98, 760 3 976 98, 610 7 5 159 30, 234 3 980 83, 120

Piirkonna vertikaalprojektsiooni pindala on 950,19 km2.

Haldusüksus:

Suur-Poola vojevoodkond;

Gniezno maakonna vallad Gniezno, Łubowo, Niechanowo, maapiirkonnad Czerniejewo, Witkowo ning Gniezno linn ja vald;

Słupca maakonna vallad Orchowo, Słupca, Ostrowite, Powidz, Strzałkowo ning Słupca linn ja vald;

Września maakonna vald Kołaczkowo ning maapiirkonnad Miłosław, Września ja Nekla.

4. Kontsessioonitaotluste esitamise tähtaeg ettevõtjate jaoks, kes on huvitatud tegevusest, mille jaoks kontsessioon antakse, on minimaalselt 90 päeva alates teate avaldamise kuupäevast Euroopa Liidu Teatajas:

Kontsessioonitaotlused tuleb esitada keskkonnaministeeriumile hiljemalt teate Euroopa Liidu Teatajas avaldamise kuupäevale järgnevast päevast algava 180-päevase ajavahemiku viimasel päeval kell 12.00 (Kesk-Euroopa aja/Kesk-Euroopa suveaja järgi).

5. Kontsessioonitaotluste hindamise kriteeriumid ja kriteeriumide osakaal vastavalt geoloogia ja kaevandamise seaduse artikli 49k lõigetele 1, 1a ja 3:

Saadud taotlusi hinnatakse vastavalt järgmistele kriteeriumidele:

30 % – kavandatavate geoloogiliste tööde, sealhulgas geoloogiliste või kaevandamistoimingute ulatus ja ajakava;

20 % – geoloogiliste toimingute käigus võetud proovide (sealhulgas puursüdamike) kohustusliku kogumise ulatus ja ajakava;

20 % – finantssuutlikkus, mis annab piisava tagatise, et süsivesinikumaardlate geoloogilise luure ja uurimisega või süsivesinike kaevandamisega seotud toimingud teostatakse, ning näitab konkreetselt kavandatavate toimingute rahastamise allikad ja meetodid, sealhulgas omavahendite ning välisrahastamise osakaalu;

20 % – geoloogiliste tööde, sealhulgas geoloogiliste või kaevandamistoimingute jaoks ettenähtud tehnoloogia;

5 % – tehniline suutlikkus vastavalt kas süsivesinikumaardlate geoloogiliseks luureks ja uurimiseks või süsivesinike kaevandamiseks, ning eelkõige asjakohaste tehniliste, organisatsiooniliste, logistiliste ja inimressursside potentsiaali kättesaadavus (sellest 2 % määrab koostöö ulatus innovaatiliste lahenduste arendamisel ja rakendamisel seoses geoloogiliste uuringute või süsivesinike kaevandamise vallas tegutsevate teadusasutustega, kes uurivad Poola geoloogiat, ning analüütiliste tehnoloogiate ja meetodite loojatega, kes tegelevad süsivesinikumaardlate luurega ja võtavad seejuures arvesse Poola geoloogiliste tingimuste eripära, mida võib neis tingimustes kasutada);

5 % – kogemused süsivesinikumaardlate geoloogilise luure ja uurimise või süsivesinike kaevandamise vallas, mis tagavad turvalise töö, inimeste ja loomade elu ja tervise kaitse ning keskkonnakaitse;

Kui pärast taotluste hindamist ülalnimetatud kriteeriumide alusel saavad kaks või enam taotlust sama punktisumma, kasutatakse kaevandamisõiguste tasu, mis tuleb maksta geoloogilise luure ja uurimise etapis sellise lisakriteeriumina, mis võimaldab teha valiku asjaomaste pakkumuste vahel.

IV JAGU. LISATEAVE

IV.1) Taotlused tuleb saata järgmisel aadressil:

Ministerstwo Środowiska Departament Geologii i Koncesji Geologicznych ul. Wawelska 52/54 00–922 Warszawa/Warsaw POLSKA/POLAND

IV.2) Teavet on võimalik saada:

— keskkonnaministeeriumi veebisaidilt https://www.gov.pl/web/srodowisko

— Geoloogia ja geoloogiliste kontsessioonide osakonnast Ministerstwo Środowiska ul. Wawelska 52/54 00–922 Warszawa/Warsaw POLSKA/POLAND Tel +48 225792449 Faks + 48225792460 e-post: dgk@mos.gov.pl

IV.3) Otsus kvalifitseerimise kohta:

Kontsessioonitaotlusi võivad esitada sellised üksused, mille kohta on välja antud otsus, mis kinnitab kvalifitseerumismenetluse positiivset tulemust, nagu on sätestatud geoloogia ja kaevandamise seaduse artikli 49a lõikes 17.

IV.4) Kaevandamisõiguste kehtestamise miinimumtasu:

Kaevandamisõiguste kehtestamise miinimumtasu viie aasta pikkuse algperioodi jooksul geoloogilise luure ja uurimise etapis Września piirkonnas on PLN 212 833.06 (kakssada kaksteist tuhat kaheksasada kolmkümmend kolm Poola zlotti ja kuus krossi) aastas. Mineraalide geoloogilise luure ja uurimise eesmärgil kaevandamisõiguste kehtestamise aastatasu indekseeritakse keskmiste aastaste tarbijahinnaindeksitega, mis on kehtestatud kumulatiivselt ajavahemikuks alates lepingu sõlmimisest kuni tasu maksmise kuupäevale eelneva aastani, nagu on teatanud riigi statistikaameti esimees Poola ametlikus väljaandes (Monitor Polski).

IV.5) Kontsessiooni- ja kaevandamisõiguste andmine

Pärast geoloogia ja kaevandamise seadusega kooskõlas kujundatud seisukohti või kokkuleppeid annab kontsessiooni andev asutus kontsessiooni süsivesinikumaardlate geoloogiliseks luureks ja uurimiseks ning süsivesinike tootmiseks:

1) kontsessioonitaotluse esitanud ettevõttele, mis sai kõige kõrgema hinde või

2) koostöökokkuleppe osalistele, kui kõrgeima hinde saab mitme ettevõtte ühiselt esitatud kontsessioonitaotlus, juhul, kui asjaomase koostöökokkulepe on esitatud kontsessiooni andvale asutusele

– ning ei anna samaaegselt kontsessiooni muudele ettevõtetele, vastavalt geoloogia ja kaevandamise seaduse artikli 49ee lõikele 1.

Kontsessiooni andev asutus sõlmib kaevandamisõiguste lepingu sellise kontsessioonitaotluse esitanud ettevõttega, mis sai kõige kõrgema hinde või juhul, kui kõrgeima hinde saab mitme ettevõtte ühiselt esitatud kontsessioonitaotlus, siis kõikide ühise taotluse esitanud ettevõtetega, vastavalt geoloogia ja kaevandamise seaduse artikli 49ee lõikele 2. Selleks, et ettevõtja saaks Poolas tegeleda süsivesinikumaardlate luure ja uurimisega ning süsivesinike kaevandamisega, peab tal olema kaevandamisluba ja kontsessioonileping.

IV.6) Kontsessioonitaotlustele ja taotlejatelt nõutavatele dokumentidele esitatavad nõuded

Geoloogia ja kaevandamise seaduse artiklis 49eb sätestatakse, millistest osadest peab kontsessioonitaotlus koosnema.

Tuleb esitada geoloogiliste tööde asukoha geoloogiliste formatsioonide vanus ning tööde eesmärk, sealhulgas tehtavad geoloogilised tööd.

IV.7) Maardlate minimaalse uurimise kategooria

Września piirkonnas on nafta ja maagaasimaardlate minimaalse uurimise kategooria „C“.